CELEX: 32019R1084
Language: el
Date: 2019-06-25 00:00:00
Title: Εκτελεστικός κανονισμός (ΕΕ) 2019/1084 της Επιτροπής, της 25ης Ιουνίου 2019, για την τροποποίηση του κανονισμού (ΕΕ) αριθ. 142/2011 όσον αφορά την εναρμόνιση του καταλόγου των εγκεκριμένων ή καταχωρισμένων εγκαταστάσεων, μονάδων και υπευθύνων επιχειρήσεων και την ιχνηλασιμότητα ορισμένων ζωικών υποπροϊόντων και παράγωγων προϊόντων (Κείμενο που παρουσιάζει ενδιαφέρον για τον ΕΟΧ)

26.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 171/100
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1084 ΤΗΣ ΕΠΙΤΡΟΠΗΣ
         της 25ης Ιουνίου 2019
         για την τροποποίηση του κανονισμού (ΕΕ) αριθ. 142/2011 όσον αφορά την εναρμόνιση του καταλόγου των εγκεκριμένων ή καταχωρισμένων εγκαταστάσεων, μονάδων και υπευθύνων επιχειρήσεων και την ιχνηλασιμότητα ορισμένων ζωικών υποπροϊόντων και παράγωγων προϊόντων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 21 παράγραφος 5 στοιχείο α), το άρθρο 23 παράγραφος 3, το άρθρο 41 παράγραφος 4, το άρθρο 47 παράγραφος 2 και το άρθρο 48 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες εφαρμογής για τον κανονισμό (ΕΚ) αριθ. 1069/2009, συμπεριλαμβανομένων απαιτήσεων σχετικά με τα εμπορικά έγγραφα και την ιχνηλασιμότητα των ζωικών υποπροϊόντων και των παράγωγων προϊόντων.
                  
               
                     (2)
                  
                  
                     Σύμφωνα με το άρθρο 21 του κανονισμού (ΕΚ) αριθ. 1069/2009, κάθε φορτίο ζωικών υποπροϊόντων και παράγωγων προϊόντων πρέπει να συνοδεύεται, κατά τη μεταφορά, από εμπορικό έγγραφο που συντάσσεται σύμφωνα με το υπόδειγμα του παραρτήματος VIII του κανονισμού (ΕΕ) αριθ. 142/2011 και συμπληρώνεται από τον υπεύθυνο της επιχείρησης.
                  
               
                     (3)
                  
                  
                     Η αρμόδια αρχή του κράτους μέλους καταγωγής πρέπει να κοινοποιεί την αποστολή ζωικών υποπροϊόντων και παράγωγων προϊόντων σύμφωνα με το άρθρο 48 παράγραφος 3 του κανονισμού (ΕΚ) αριθ. 1069/2009 στην αρμόδια αρχή του κράτους μέλους προορισμού μέσω του ενοποιημένου μηχανογραφικού κτηνιατρικού συστήματος (TRACES) που θεσπίστηκε με την απόφαση 2004/292/ΕΚ της Επιτροπής (3).
                  
               
                     (4)
                  
                  
                     Για τη διενέργεια αποτελεσματικών επίσημων ελέγχων στον τόπο προορισμού, οι υπεύθυνοι επιχειρήσεων που συμμετέχουν στην αποστολή φορτίων σύμφωνα με το άρθρο 48 παράγραφος 3 του κανονισμού (ΕΚ) αριθ. 1069/2009 θα πρέπει να επιτρέπεται να επιλέγουν τον τόπο προορισμού μόνο από τους καταλόγους των εγκεκριμένων ή καταχωρισμένων εγκαταστάσεων και μονάδων που είναι ενσωματωμένες στο TRACES και όχι από τους καταλόγους των εγγεγραμμένων υπευθύνων επιχειρήσεων που έχουν επίσης ενσωματωθεί στο TRACES.
                  
               
                     (5)
                  
                  
                     Συνεπώς, ο κανονισμός (ΕΕ) αριθ. 142/2011 θα πρέπει να τροποποιηθεί ώστε να περιλαμβάνει απαιτήσεις για τους εναρμονισμένους καταλόγους εγκεκριμένων ή καταχωρισμένων εγκαταστάσεων και μονάδων και να προβλέπει ότι οι εναρμονισμένοι και οι ενημερωμένοι κατάλογοι εισάγονται στο TRACES ή καθίστανται προσβάσιμοι απ' αυτό. Ως εκ τούτου, θα πρέπει να προστεθεί ένα νέο άρθρο στο κεφάλαιο VI του κανονισμού (ΕΕ) αριθ. 142/2011.
                  
               
                     (6)
                  
                  
                     Η εναρμόνιση των καταλόγων στο TRACES ή η προσβασιμότητα απ' αυτό ενδέχεται να συνεπάγεται διοικητικό φόρτο για τις αρμόδιες αρχές των κρατών μελών. Ως εκ τούτου, οι αρμόδιες αρχές θα πρέπει να διαθέτουν κατάλληλη μεταβατική περίοδο για την εφαρμογή των νέων διατάξεων.
                  
               
                     (7)
                  
                  
                     Το άρθρο 30 του κανονισμού (ΕΕ) αριθ. 142/2011 δεν θα πρέπει να εφαρμόζεται σε περίπτωση συγκεκριμένων μετακινήσεων ζωικών υποπροϊόντων και παράγωγων προϊόντων μεταξύ εδαφών της Ρωσικής Ομοσπονδίας που αναφέρονται στο άρθρο 29 του εν λόγω κανονισμού και, σε περίπτωση ειδικής διαμετακόμισης, μέσω Κροατίας, ζωικών υποπροϊόντων και παράγωγων προϊόντων που προέρχονται από τη Βοσνία-Ερζεγοβίνη και προορίζονται για τρίτες χώρες που αναφέρονται στο άρθρο 29α του εν λόγω κανονισμού. Οι ειδικές απαιτήσεις για τις μετακινήσεις και τις διαμετακομίσεις που προβλέπονται στα προαναφερθέντα άρθρα παρέχουν το κατάλληλο επίπεδο προστασίας της δημόσιας υγείας και της υγείας των ζώων και, ως εκ τούτου, επιτρέπουν παρέκκλιση από τον κατάλογο των εγκαταστάσεων και των μονάδων προέλευσης στο TRACES.
                  
               
                     (8)
                  
                  
                     Ως εκ τούτου, θα πρέπει να τροποποιηθεί αναλόγως το άρθρο 30 του κανονισμού (ΕΕ) αριθ. 142/2011.
                  
               
                     (9)
                  
                  
                     Σύμφωνα με το άρθρο 21 παράγραφος 2 του κανονισμού (ΕΚ) αριθ. 1069/2009, οι υπεύθυνοι των επιχειρήσεων εξασφαλίζουν ότι τα ζωικά υποπροϊόντα και τα παράγωγα προϊόντα συνοδεύονται κατά τη μεταφορά τους από εμπορικό έγγραφο. Προκειμένου να αποφευχθεί η χρήση ορισμένων ζωικών υποπροϊόντων και παράγωγων προϊόντων στην αλυσίδα παραγωγής ζωοτροφών για εκτρεφόμενα ζώα, οι δραστηριότητες των καταχωρισμένων εμπόρων που είναι υπεύθυνοι για την οργάνωση της μεταφοράς θα πρέπει να αποσαφηνιστούν και να καταστούν περισσότερο διαφανείς για τον σκοπό των επίσημων ελέγχων. Το υπόδειγμα του εμπορικού εγγράφου που πρέπει να συνοδεύει τα προαναφερθέντα ζωικά υποπροϊόντα και παράγωγα προϊόντα θα πρέπει να προσαρμοστεί ώστε να παρέχει τις απαραίτητες πληροφορίες.
                  
               
                     (10)
                  
                  
                     Ορισμένα ζωικά υποπροϊόντα και παράγωγα προϊόντα που καθορίζονται στο άρθρο 48 παράγραφος 3 του κανονισμού (ΕΚ) αριθ. 1069/2009 υπόκεινται σε διαδικασίες διοχέτευσης. Οι υπεύθυνοι επιχειρήσεων και οι αρμόδιες αρχές θα πρέπει να εξασφαλίζουν ότι, όταν απαιτείται αποθήκευση, τα εν λόγω ζωικά υποπροϊόντα ή παράγωγα προϊόντα φτάνουν πάντα σε μονάδα αποθήκευσης που είναι καταχωρισμένη σύμφωνα με το άρθρο 23 παράγραφος 1 στοιχείο α) του κανονισμού (ΕΚ) αριθ. 1069/2009, εγκατάσταση ή μονάδα που είναι εγκεκριμένη σύμφωνα με το άρθρο 24 παράγραφος 1 του εν λόγω κανονισμού ή φτάνουν στον προορισμό που προβλέπεται στο άρθρο 24 παράγραφος 1 στοιχείο ι) σημεία i) έως iv). Ως εκ τούτου, είναι αναγκαίο να προσαρμοστεί το υπόδειγμα του εμπορικού εγγράφου στις απαιτήσεις που ορίζονται στο άρθρο 48 παράγραφος 3 του κανονισμού (ΕΚ) αριθ. 1069/2009.
                  
               
                     (11)
                  
                  
                     Η διάρκεια της μεταφοράς μεταξύ του τόπου προέλευσης και του τόπου προορισμού θα πρέπει να περιορίζεται σε 15 εργάσιμες ημέρες για να εξασφαλίζεται η ιχνηλασιμότητα των φορτίων. Εάν ένα φορτίο δεν φθάσει στον τόπο προορισμού εντός αυτής της προθεσμίας, όλες οι εμπλεκόμενες αρμόδιες αρχές πρέπει να προσδιορίσουν αμέσως την τοποθεσία του εν λόγω φορτίου.
                  
               
                     (12)
                  
                  
                     Αρκετά νέα προϊόντα αποτελούν αντικείμενο συναλλαγών μεταξύ κρατών μελών. Το εμπορικό έγγραφο θα πρέπει να αναθεωρηθεί αναλόγως ώστε να συμπεριλάβει τα εν λόγω νέα προϊόντα.
                  
               
                     (13)
                  
                  
                     Συνεπώς, το παράρτημα VIII του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (14)
                  
                  
                     Η αποστολή προς άλλα κράτη μέλη ζωικών υποπροϊόντων και παράγωγων προϊόντων που αναφέρονται στο άρθρο 48 παράγραφος 1 του κανονισμού (ΕΚ) αριθ. 1069/2009 πρέπει να εγκρίνεται εκ των προτέρων από την αρμόδια αρχή του κράτους μέλους προορισμού, ύστερα από αίτηση του υπευθύνου της επιχείρησης. Στο παράρτημα XVI του κανονισμού (ΕΕ) αριθ. 142/2011 παρατίθεται τυποποιημένη μορφή για την έγκριση της αποστολής ζωικών υποπροϊόντων και παράγωγων προϊόντων σε άλλο κράτος μέλος. Η μορφή αυτή θα πρέπει να τροποποιηθεί ώστε να περιλαμβάνει πληροφορίες σχετικά με τον εγκεκριμένο προορισμό των παράγωγων προϊόντων και τους εξουσιοδοτημένους χρήστες ζωικών υποπροϊόντων ή παράγωγων προϊόντων. Η έγκριση των εν λόγω ζωικών υποπροϊόντων και παράγωγων προϊόντων σ' ένα κράτος μέλος δεν εμποδίζει την ενδεχόμενη απόρριψη μιας τέτοιας αποστολής από τις αρμόδιες αρχές άλλων κρατών μελών. Η τυποποιημένη μορφή για την έγκριση θα πρέπει να εισαχθεί στο TRACES και να συνδεθεί ηλεκτρονικά με το εμπορικό έγγραφο που χρησιμοποιείται για τα εγκεκριμένα φορτία ζωικών υποπροϊόντων ή παράγωγων προϊόντων, προκειμένου να αποτραπεί η δημιουργία του εμπορικού εγγράφου χωρίς να έχει εγκριθεί από την αρμόδια αρχή στον τόπο προορισμού το συμπληρωμένο έντυπο της αίτησης.
                  
               
                     (15)
                  
                  
                     Το παράρτημα XVI του κανονισμού (ΕΕ) αριθ. 142/2011 θα πρέπει να τροποποιηθεί αναλόγως.
                  
               
                     (16)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 142/2011 τροποποιείται ως εξής:
            
                        (1)
                     
                     
                        παρεμβάλλεται το ακόλουθο άρθρο 20α:
                        
                           «Άρθρο 20α
                           Κατάλογος εγκαταστάσεων, μονάδων και υπευθύνων επιχειρήσεων στα κράτη μέλη
                           Η αρμόδια αρχή ενός κράτους μέλους εξασφαλίζει ότι οι ενημερωμένοι κατάλογοι εγκαταστάσεων, μονάδων και υπευθύνων επιχειρήσεων που αναφέρονται στο άρθρο 47 παράγραφος 1 πρώτο εδάφιο του κανονισμού (ΕΚ) αριθ. 1069/2009:
                           
                                       α)
                                    
                                    
                                       καταρτίζονται σύμφωνα με τις τεχνικές προδιαγραφές που δημοσιεύονται στον δικτυακό τόπο της Επιτροπής (*1)·
                                    
                                 
                                       β)
                                    
                                    
                                       είτε καταχωρίζονται στο TRACES είτε είναι προσβάσιμοι μέσω του TRACES το αργότερο από την 31η Οκτωβρίου 2021.
                                    
                                 
                        
                           (*1)  https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf»·"
                        
                     
                  
                        (2)
                     
                     
                        στο άρθρο 30 προστίθεται η ακόλουθη παράγραφος:
                        «Το παρόν άρθρο δεν εφαρμόζεται στις ειδικές μετακινήσεις αποστολών ζωικών υποπροϊόντων με προέλευση και προορισμό τη Ρωσική Ομοσπονδία, όπως αναφέρεται στο άρθρο 29, και στις μετακινήσεις αποστολών ζωικών υποπροϊόντων και παράγωγων προϊόντων που προέρχονται από τη Βοσνία-Ερζεγοβίνη και προορίζονται για τρίτες χώρες, όπως αναφέρεται στο άρθρο 29α.»·
                     
                  
                        (3)
                     
                     
                        στο άρθρο 32, η παράγραφος 7 αντικαθίσταται από το ακόλουθο κείμενο:
                        
                           «7.   Οι υπεύθυνοι επιχειρήσεων υποβάλλουν τις αιτήσεις έγκρισης για τις οποίες γίνεται λόγος στην παράγραφο 6 σύμφωνα με την τυποποιημένη μορφή που παρατίθεται στο παράρτημα XVI κεφάλαιο ΙΙΙ τμήμα 10 του παρόντος κανονισμού μέσω του TRACES.»·
                        
                     
                  
                        (4)
                     
                     
                        Τα παραρτήματα VIII και XVI τροποποιούνται σύμφωνα με το παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 25 Ιουνίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (3)  Απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (ΕΕ L 94 της 31.3.2004, σ. 63).
      
      
         
            ΠΑΡΑΡΤΗΜΑ
            Ο κανονισμός (ΕΕ) αριθ. 142/2011 τροποποιείται ως εξής:
            
                        (1)
                     
                     
                        το παράρτημα VIII κεφάλαιο III σημείο 6 τροποποιείται ως εξής:
                        
                                    α)
                                 
                                 
                                    στο στοιχείο στ) τα σημεία iv) έως vii) αντικαθίστανται από το ακόλουθο κείμενο:
                                    
                                                «iv)
                                             
                                             
                                                το όνομα και η διεύθυνση της εγκατάστασης ή της μονάδας προέλευσης του υλικού και ο αριθμός έγκρισης ή καταχώρισής της που εκχωρείται σύμφωνα με τον κανονισμό (ΕΚ) αριθ. 1069/2009 ή, κατά περίπτωση, σύμφωνα με τον κανονισμό (ΕΚ) αριθ. 852/2004 (1),τον κανονισμό (ΕΚ) αριθ. 853/2004 (2) ή τον κανονισμό (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου (3), καθώς και η φύση και η μέθοδος της επεξεργασίας, ανάλογα με την περίπτωση·
                                             
                                          
                                                v)
                                             
                                             
                                                το όνομα, η διεύθυνση και ο αριθμός καταχώρισης του μεταφορέα του υλικού·
                                             
                                          
                                                vi)
                                             
                                             
                                                το όνομα και η διεύθυνση της εγκατάστασης ή της μονάδας προορισμού και ο αριθμός καταχώρισης ή έγκρισής της που εκχωρείται σύμφωνα με τον κανονισμό (ΕΚ) αριθ. 1069/2009 ή, κατά περίπτωση, σύμφωνα με τον κανονισμό (ΕΚ) αριθ. 852/2004 ή τον κανονισμό (ΕΚ) αριθ. 183/2005·
                                             
                                          
                                                vii)
                                             
                                             
                                                σε περίπτωση μεταφοράς σε περιέκτες, ο πλήρης αναγνωριστικός αριθμός του περιέκτη (“κωδικός BIC”) που εκδίδεται σύμφωνα με τις απαιτήσεις του Διεθνούς Γραφείου Εμπορευματοκιβωτίων και Διατροπικών Μεταφορών (4)·
                                             
                                          
                                                viii)
                                             
                                             
                                                σε περίπτωση εξαγωγής μεταποιημένων ζωικών πρωτεϊνών και προϊόντων που περιέχουν μεταποιημένες ζωικές πρωτεΐνες, όπως αναφέρεται στο παράρτημα IV του κανονισμού (ΕΚ) αριθ. 999/2001, το κράτος μέλος εξόδου και ο συνοριακός σταθμός ελέγχου εξόδου που αναφέρεται στην απόφαση 2009/821/ΕΚ της Επιτροπής (5).»
                                             
                                          
                              
                                    β)
                                 
                                 
                                    προστίθεται το ακόλουθο στοιχείο θ):
                                    
                                                «θ)
                                             
                                             
                                                Η αρμόδια αρχή που είναι υπεύθυνη για τον τόπο προορισμού που αναφέρεται στο άρθρο 48 παράγραφος 3 δεύτερο εδάφιο του κανονισμού (ΕΚ) αριθ. 1069/2009 ενημερώνει, εντός 15 εργάσιμων ημερών από την παραλαβή των πληροφοριών που αναφέρονται στο άρθρο 48 παράγραφος 3 πρώτο εδάφιο του εν λόγω κανονισμού, την αρμόδια αρχή του κράτους μέλους προέλευσης για την άφιξη της αποστολής μέσω του συστήματος TRACES.»
                                             
                                          
                              
                                    γ)
                                 
                                 
                                    το υπόδειγμα εμπορικού εγγράφου αντικαθίσταται από το ακόλουθο κείμενο:
                                    «Εμπορικό έγγραφο
                                    
                                    
                                       Για τη μεταφορά, εντός της Ευρωπαϊκής Ένωσης, ζωικών υποπροϊόντων και παράγωγων προϊόντων που δεν προορίζονται για κατανάλωση από τον άνθρωπο σύμφωνα με τον κανονισμό (ΕΚ) αριθ. 1069/2009
                                    
                                    Κείμενο της εικόνας
                                    
                                       ΕΥΡΩΠΑΪΚΗ ΕΝΩΣΗ
                                       Εμπορικό έγγραφο
                                       Μέρος Ι: Στοιχεία του φορτίου που αποστέλλεται
                                       I.1. Αποστολέας
                                       Επωνυμία
                                       Διεύθυνση
                                       Αριθμός έγκρισης ή καταχώρισης
                                       Ταχυδρομικός κώδικας
                                       I.2. Αριθμός αναφοράς εγγράφου
                                       I.2.α. Τοπικός αριθμός αναφοράς
                                       I.3. Αρμόδια κεντρική αρχή
                                       I.4. Αρμόδια τοπική αρχή
                                       I.5. Παραλήπτης
                                       Επωνυμία
                                       Διεύθυνση
                                       Ταχυδρομικός κώδικας
                                       Αριθμός έγκρισης ή καταχώρισης
                                       Τηλ.
                                       I.6. Καταχωρισμένος έμπορος
                                       Επωνυμία
                                       Αριθμός καταχώρισης
                                       Διεύθυνση
                                       Ταχυδρομικός κώδικας
                                       Κράτος μέλος
                                       I.7
                                       I.8. Χώρα καταγωγής
                                       Κωδικός ISO
                                       I.9. Περιοχή καταγωγής
                                       Κωδικός
                                       I.10. Χώρα προορισμού
                                       Κωδικός ISO
                                       I.11. Περιοχή προορισμού
                                       Κωδικός
                                       I.12. Τόπος καταγωγής
                                       Εγκατάσταση
                                       Επωνυμία Αριθμός έγκρισης ή καταχώρισης
                                       Διεύθυνση
                                       Ταχυδρομικός κώδικας
                                       I.13. Τόπος προορισμού
                                       Εγκατάσταση
                                       Επωνυμία Αριθμός έγκρισης ή καταχώρισης
                                       Διεύθυνση
                                       Ταχυδρομικός κώδικας
                                       I.14. Τόπος φόρτωσης
                                       I.15. Ημερομηνία αναχώρησης
                                       I.16. Μέσο μεταφοράς
                                       Αεροπλάνο
                                       Οδικό όχημα
                                       Προσδιορισμός
                                       Πλοίο
                                       Άλλο
                                       Σιδηροδρομικό βαγόνι
                                       I.17. Μεταφορέας
                                       Επωνυμία
                                       Διεύθυνση
                                       Ταχυδρομικός κώδικας
                                       Αριθμός έγκρισης ή καταχώρισης
                                       Κράτος μέλος
                                       I.18. Περιγραφή του εμπορεύματος
                                       I.19. Κωδικός εμπορεύματος (κωδικός ΣΟ)
                                       I.20. Συνολική ποσότητα
                                    
                                    Κείμενο της εικόνας
                                    
                                       I.21. Θερμοκρασία προϊόντων
                                       I.22. Αριθμός μονάδων συσκευασίας
                                       Περιβάλλοντος
                                       Ψύξη
                                       Κατάψυξη
                                       Ελεγχόμενη θερμοκρασία
                                       I.23. Αριθμός σφραγίδας, αν αυτή επιβάλλεται από την αρμόδια αρχή, και αναγνωριστικός αριθμός περιέκτη BIC
                                       I.24. Είδος συσκευασίας
                                       I.25. Πιστοποιημένα εμπορεύματα για:
                                       Ζωοτροφές
                                       Τεχνική χρήση
                                       χρήση ως τροφή για ζώα συντροφιάς
                                       Οργανικά λιπάσματα / βελτιωτικά εδάφους
                                       Το φορτίο υπόκειται στις προϋποθέσεις που καθορίζονται στον κανονισμό (EΚ) αριθ. 999/2001.
                                       Ιχθυέλαιο/ιχθυάλευρο της κατηγορίας 3 με υπερβολικό επίπεδο διοξινών και/ή PCB που προορίζεται για αποτοξίνωση σύμφωνα με τον κανονισμό (ΕΕ) 2015/786.
                                       I.26.
                                       I.27. Διαμετακόμιση μέσω κρατών μελών
                                       Κράτος μέλος Κωδικός ISO
                                       Κράτος μέλος Κωδικός ISO
                                       Κράτος μέλος Κωδικός ISO
                                       I.28. Εξαγωγή
                                       Τρίτη χώρα Κωδικός ISO
                                       Σημείο εξόδου Κωδικός
                                       I.29.
                                       I.30.
                                       I.31. Ταυτοποίηση των εμπορευμάτων
                                       Αριθμός έγκρισης των εγκαταστάσεων
                                       Είδος
                                       Είδος εμπορεύματος
                                       Κατηγορία
                                       Είδος επεξεργασίας
                                       Μονάδα παρασκευής
                                       Αριθμός φορτίου
                                    
                                    Κείμενο της εικόνας
                                    
                                       ΧΩΡΑ
                                       Ζωικά υποπροϊόντα/παράγωγα προϊόντα που δεν προορίζονται για κατανάλωση από τον άνθρωπο
                                       II. Υγειονομικές πληροφορίες
                                       II.α. Αριθμός αναφοράς του πιστοποιητικού
                                       II.β.
                                       Μέρος II: Δήλωση
                                       II.1. Δήλωση του αποστολέα
                                       Ο/Η κάτωθι υπογεγραμμένος/-η δηλώνω ότι:
                                       II.1.1. τα στοιχεία στο μέρος I είναι ακριβή·
                                       II.1.2. έχουν ληφθεί όλες οι προφυλάξεις ώστε να αποτρέπεται η επιμόλυνση των ζωικών υποπροϊόντων ή των παράγωγων προϊόντων από παθογόνους παράγοντες και η διασταυρούμενη επιμόλυνση των διαφόρων κατηγοριών.
                                       Σημειώσεις
                                       Μέρος I:
                                       — Πλαίσιο I.1: Το νομικό ή φυσικό πρόσωπο που ζητά τη μεταφορά και αναφέρεται στο έγγραφο που απαιτείται από τη σύμβαση σχετικά με τις συμβάσεις διεθνών οδικών εμπορευματικών μεταφορών (CMR).
                                       — Πλαίσιο I.5: Το φυσικό ή νομικό πρόσωπο για το οποίο προορίζεται το φορτίο.
                                       — Πλαίσιο I.6 [προαιρετικό, κατά περίπτωση]: Όνομα, διεύθυνση, αριθμός καταχώρισης καταχωρισμένου εμπόρου.
                                       — Πλαίσια I.9 και I.11: κατά περίπτωση.
                                       — Πλαίσια I.12, I.13: αριθμός έγκρισης ή αριθμός καταχώρισης.
                                       Σε περίπτωση:
                                       — προϊόντων που υπόκεινται στο άρθρο 48 παράγραφος 3 του κανονισμού (ΕΚ) αριθ. 1069/2009, μόνο μονάδα αποθήκευσης, αποτέφρωσης ή συναποτέφρωσης που έχει καταχωριστεί σύμφωνα με το άρθρο 23 παράγραφος 1 στοιχείο α)· εγκεκριμένη εγκατάσταση ή μονάδα σύμφωνα με το άρθρο 24 του κανονισμού (ΕΚ) αριθ. 1069/2009 ή, σε περίπτωση κοπριάς, εγκεκριμένο αγρόκτημα προορισμού·
                                       — ιχθυελαίου ή ιχθυαλεύρου της κατηγορίας 3 που προορίζεται για αποτοξίνωση σύμφωνα με τον κανονισμό (ΕΕ) 2015/786, να αναγραφεί ο αριθμός έγκρισης της μονάδας προορισμού σύμφωνα με τον κανονισμό (ΕΚ) αριθ. 183/2005 ή τον κανονισμό (ΕΕ) 2015/786.
                                       — Πλαίσιο I.14: να συμπληρωθεί αν είναι διαφορετικό από τα πλαίσια Ι.1 και Ι.12.
                                       — Πλαίσιο I.17: αριθμός καταχώρισης ή έγκρισης του πραγματικού μεταφορέα. Σε περίπτωση που πρόκειται για τις ίδιες πληροφορίες με αυτές που αναφέρονται στο πλαίσιο Ι.6., χρησιμοποιείται μόνο το πλαίσιο I.17.
                                       — Πλαίσιο I.23: σε περίπτωση μεταφοράς σε περιέκτη, είναι υποχρεωτικός ο πλήρης αναγνωριστικός αριθμός του περιέκτη (“κωδικός BIC”).
                                       — Πλαίσιο I.25: τεχνική χρήση: οποιαδήποτε χρήση πλην της κατανάλωσης από ζώα ή της χρήσης ως οργανικά λιπάσματα/βελτιωτικά εδάφους. Τα τεχνικά προϊόντα δεν μπορούν να χρησιμοποιούνται σε ζωοτροφές, τροφές ζώων συντροφιάς ή οργανικά λιπάσματα/βελτιωτικά εδάφους.
                                       — Πλαίσιο I.31:
                                       Είδος ζώου: Για υλικά της κατηγορίας 3 και παράγωγα προϊόντα τους που προορίζονται για χρήση ως πρώτες ύλες ζωοτροφών. Να επιλεγεί ένα από τα ακόλουθα: πτηνά, μηρυκαστικά, χοιροειδή, άλλα θηλαστικά, ιχθύες, μαλάκια, οστρακοειδή, έντομα (είδη, κατά περίπτωση), άλλα ασπόνδυλα, συνδυασμός ειδών μη μηρυκαστικών, συνδυασμός ειδών που περιλαμβάνουν μηρυκαστικά.
                                       Είδος εμπορεύματος: Επιλέξτε εμπόρευμα από τον ακόλουθο κατάλογο: “υποπροϊόντα μελισσοκομίας”, “προϊόντα αίματος”, “αίμα”, “αιματάλευρο”, “κατάλοιπα διάσπασης”, “περιεχόμενο του πεπτικού συστήματος”, “δερμάτινα κόκαλα για σκύλους”, “ιχθυάλευρο”, “γευσιογόνα σπλάχνα”, “ζελατίνη”, “κατάλοιπα τήξης λιπών”, “δόρες και δέρματα”, “υδρολυμένες πρωτεΐνες”, “οργανικά λιπάσματα/βελτιωτικά εδάφους”, “τροφές για ζώα συντροφιάς”, “μεταποιημένη ζωική πρωτεΐνη”, “ζωικά υποπροϊόντα προς παρασκευή τροφών για ζώα συντροφιάς”, “πρώτες ύλες τροφών για ζώα συντροφιάς”, “τετηγμένα λίπη”, “προϊόν λισματοποίησης”, “μεταποιημένη κόπρος”, “ιχθυέλαιο”, “προϊόντα γάλακτος”, “προϊόντα με βάση το πρωτόγαλα”, “ιλύς από συσκευή φυγοκέντρησης ή διαχωρισμού από τη μεταποίηση γάλακτος”, “όξινο φωσφορικό ασβέστιο”, “φωσφορικό ασβέστιο”, “κολλαγόνο”, “προϊόντα αυγών”, “ορός ιπποειδών”, “κυνηγετικά τρόπαια”, “μαλλί”, “τρίχες”, “τρίχες χοίρων”, “φτερά”, “ζωικά υποπροϊόντα προς μεταποίηση”, “παράγωγα προϊόντα”, “κρεατοστεάλευρο”, “πτώματα ζώων”, “κόπρος”, “παράγωγα λίπους”, “γλυκερίνη”, “πρώην τρόφιμα”, “υπολείμματα τροφίμων”, “χρησιμοποιημένο μαγειρικό έλαιο”, “κατεργασμένες δορές και δέρματα”, “μέσα ανάπτυξης”, “νεκρά ζώα συντροφιάς”, “νεκρά ιπποειδή”, “πρώην ζωοτροφές”, “[είδη ζωϊκού υποπροϊόντος ή παράγωγου προϊόντος] αναμεμειγμένα με μη επικίνδυνα απόβλητα [κωδικός EURAL]”, “αυγά”, “υποπροϊόντα επωαστηρίων”, “έμβρυα εντός ή εκτός αυγών”.
                                    
                                    Κείμενο της εικόνας
                                    
                                       ΧΩΡΑ
                                       Ζωικά υποπροϊόντα/παράγωγα προϊόντα που δεν προορίζονται για κατανάλωση από τον άνθρωπο
                                       II. Υγειονομικές πληροφορίες
                                       II.α. Αριθμός αναφοράς του πιστοποιητικού
                                       II.β.
                                       Κατηγορία: Να προσδιοριστούν τα υλικά κατηγορίας 1, 2 ή 3.
                                       Στην περίπτωση υλικού της κατηγορίας 3 που προορίζεται να χρησιμοποιηθεί ως ζωοτροφή, αναφέρετε το σημείο του άρθρου 10 του κανονισμού (ΕΚ) αριθ. 1069/2009 που παραπέμπει στο οικείο ζωικό υποπροϊόν [π.χ. άρθρο 10 στοιχείο α) και στοιχείο β) κ.λπ.].
                                       Στην περίπτωση υλικών της κατηγορίας 3 που προορίζονται να χρησιμοποιηθούν ως πρώτες ύλες τροφών για ζώα συντροφιάς, να σημειωθεί “‘3α)’ ή ‘3β)i)’ ή ‘3β)ii)’”, ανάλογα με το αν τα ζωικά υποπροϊόντα αναφέρονται στο άρθρο 10 στοιχείο α) ή στο άρθρο 10 στοιχείο β) σημείο i) ή ii) του κανονισμού (ΕΚ) αριθ. 1069/2009.
                                       Στην περίπτωση δορών και δερμάτων και παράγωγων προϊόντων τους, να σημειωθεί “3β)iii)” ή “3ιδ)”, ανάλογα με το αν τα ζωικά υποπροϊόντα ή παράγωγα προϊόντα αναφέρονται στο άρθρο 10 στοιχείο β) σημείο iii) ή στο άρθρο 10 στοιχείο ιδ) του κανονισμού (ΕΚ) αριθ. 1069/2009.
                                       Είδος επεξεργασίας: Για κατεργασμένες δορές και δέρματα να αναφέρετε την επεξεργασία:
                                       “α)” έχει ξηρανθεί·
                                       “β)” έχει παστωθεί με στεγνό αλάτι ή άλμη επί τουλάχιστον 14 ημέρες πριν από την αποστολή·
                                       “γ)” έχει παστωθεί επί επτά ημέρες με θαλασσινό αλάτι, με την προσθήκη ανθρακικού νατρίου 2 %.
                                       Για τα υλικά κατηγορίας 1 και 2 περιγράψτε τη μέθοδο μεταποίησης ή μετασχηματισμού. Να προσδιοριστεί η οικεία μέθοδος μεταποίησης [επιλέξτε μια μέθοδο από τις 1 έως 5 που αναφέρονται στο κεφάλαιο III ή εναλλακτική μέθοδο που αναφέρεται στο κεφάλαιο IV του παραρτήματος IV του κανονισμού (ΕΕ) αριθ. 142/2011] ή η μέθοδος μεταποίησης για την επεξεργασμένη κοπριά που αναφέρεται στο παράρτημα XI και να αναγραφεί η ημερομηνία της επισήμανσης με GTH κατά περίπτωση.
                                       Για τα υλικά της κατηγορίας 3 που προορίζονται για χρήση σε ζωοτροφές, αναφέρετε το αντίστοιχο τμήμα του παραρτήματος X του κανονισμού (ΕΕ) αριθ. 142/2011.
                                       Για παράγωγα προϊόντα από υλικό της κατηγορίας 3 που προορίζονται για χρήση σε ζωοτροφές, αναφέρετε τη σχετική πρότυπη μέθοδο μεταποίησης [επιλέξτε μια μέθοδο από τις 1 έως 7 που αναφέρονται κεφάλαιο III του παραρτήματος IV του κανονισμού (ΕΕ) αριθ. 142/2011 στην περίπτωση μεταποιημένων ζωικών πρωτεϊνών (ΜΖΠ)], μια εναλλακτική μέθοδο που αναφέρεται στο κεφάλαιο IV του παραρτήματος IV σε περίπτωση ενσίρωσης ή περιγράψτε τη φύση και τις μεθόδους επεξεργασίας που ορίζονται στο κεφάλαιο ΙΙ του παραρτήματος X του κανονισμού (ΕΕ) αριθ. 142/2011.
                                       Το ιχθυέλαιο ή το ιχθυάλευρο για σκοπούς αποτοξίνωσης φέρει τη σήμανση “ιχθυέλαιο ή ιχθυάλευρο με υπερβολικό/-ά επίπεδο/-α διοξινών και/ή PCB σύμφωνα με το παράρτημα Ι της οδηγίας 2002/32/ΕΚ, προοριζόμενο για αποτοξίνωση σε εγκεκριμένη εγκατάσταση”
                                       Αριθμός παρτίδας: Να εισαχθεί ο αριθμός παρτίδας ή ενωτίου, κατά περίπτωση.
                                       Μονάδα μεταποίησης: στην περίπτωση των ΜΖΠ και άλλων πρώτων υλών ζωοτροφών, αναφέρετε τη μονάδα μεταποίησης.
                                       Μέρος II:
                                       — Η υπογραφή πρέπει να έχει διαφορετικό χρώμα από το χρώμα των τυπογραφικών στοιχείων.
                                       Υπογραφή
                                       ,
                                       (τόπος) (ημερομηνία)
                                       (υπογραφή του αρμοδίου του τόπου καταγωγής)
                                       Ονοματεπώνυμο (με κεφαλαία)
                                    »
                              
                  
                        (2)
                     
                     
                        Στο παράρτημα XVI κεφάλαιο III, το τμήμα 10 αντικαθίσταται από το ακόλουθο κείμενο:
                        «Τμήμα 10
                        
                        
                           Τυποποιημένη μορφή αιτήσεων για ορισμένες εγκρίσεις στο ενδοενωσιακό εμπόριο
                        
                        Οι υπεύθυνοι επιχειρήσεων ενημερώνουν την αρμόδια αρχή του κράτους μέλους προέλευσης και υποβάλλουν αίτηση στην αρμόδια αρχή του κράτους μέλους προορισμού για την έγκριση της αποστολής ζωικών υποπροϊόντων και παράγωγων προϊόντων, όπως αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009, καθώς και ιχθυελαίου ή ιχθυαλεύρου από υλικά της κατηγορίας 3 που προορίζεται για αποτοξίνωση, σύμφωνα με το ακόλουθο υπόδειγμα στο TRACES:
                        Κείμενο της εικόνας
                        
                           Αριθμός αναφοράς:
                           ΣΕΛΙΔΑ 1/2
                           ΑΙΤΗΣΗ ΓΙΑ ΤΗΝ ΕΓΚΡΙΣΗ ΤΗΣ ΑΠΟΣΤΟΛΗΣ ΖΩΙΚΩΝ ΥΠΟΠΡΟΪΟΝΤΩΝ ΚΑΙ ΠΑΡΑΓΩΓΩΝ ΠΡΟΪΟΝΤΩΝ ΣΕ ΑΛΛΟ ΚΡΑΤΟΣ ΜΕΛΟΣ[ΑΡΘΡΟ 48 ΤΟΥ ΚΑΝΟΝΙΣΜΟΥ (ΕΚ) αριθ. 1069/2009]
                           Όνομα και διεύθυνση αιτούντος
                           Αριθμός έγκρισης ή καταχώρισης (2)
                           Όνομα και διεύθυνση του/των τόπου/-ων καταγωγής
                           Αριθμός/-οί έγκρισης ή καταχώρισης (2)
                           Όνομα και διεύθυνση αποστολέα (1)
                           Αριθμός έγκρισης ή καταχώρισης (2)
                           Όνομα και διεύθυνση του/των τόπου/-ων προορισμού (3)
                           Αριθμός/-οί έγκρισης ή καταχώρισης (3)
                           Ζωικά υποπροϊόντα / παράγωγα προϊόντα (4)
                           Υλικό της κατηγορίας 1 που αποτελείται από:
                           (είδος του υλικού)
                           Υλικό της κατηγορίας 2 που αποτελείται από:
                           (είδος του υλικού)
                           Κρεατοστεάλευρο που προέρχεται από υλικό της κατηγο-ρίας 1
                           Τετηγμένα λίπη που προέρχονται από υλικό της κατηγο-ρίας 1
                           Κρεατοστεάλευρο που προέρχεται από υλικό της κατηγο-ρίας 2
                           Τετηγμένα λίπη που προέρχονται από υλικό της κατηγο-ρίας 2
                           Ιχθυέλαιο ή ιχθυάλευρο με υπερβολικό/-ά επίπεδο/-α διοξινών και/ή PCB σύμφωνα με το παράρτημα Ι της οδηγίας 2002/32/ΕΚ, προοριζόμενο για αποτοξίνωση σε εγκεκριμένη εγκατάσταση
                           Προβλεπόμενη χρήση (4)
                           Απόρριψη ως απόβλητο
                           Μεταποίηση
                           Καύση
                           Αποτέφρωση ή συναποτέφρωση σε εγκεκριμένες εγκαταστάσεις ή μονάδες ΖΥΠ
                           Διασπορά στο έδαφος
                           Μετασχηματισμός σε βιοαέριο
                           Λιπασματοποίηση
                           Εγκατάσταση για ενδιάμεσες δραστηριότητες
                           Τροφές για ζώα συντροφιάς (5)
                           Παραγωγή βιοντίζελ ή άλλων βιοκαυσίμων
                           Για σίτιση (6):
                           Για την παρασκευή των ακόλουθων παράγωγωνπροϊόντων (7) (2):
                           Προορίζεται για αποτοξίνωση σε εγκεκριμένη εγκατά-σταση (2)
                           Αναφέρετε την ποσότητα των ζωικών υποπροϊόντων / παράγωγων προϊόντων (όγκος ή μάζα) (2) (8):
                        
                        Κείμενο της εικόνας
                        
                           Αριθμός αναφοράς:
                           ΣΕΛΙΔΑ 2/2
                           ΑΙΤΗΣΗ ΓΙΑ ΤΗΝ ΕΓΚΡΙΣΗ ΤΗΣ ΑΠΟΣΤΟΛΗΣ ΖΩΙΚΩΝ ΥΠΟΠΡΟΪΟΝΤΩΝ ΚΑΙ ΠΑΡΑΓΩΓΩΝ ΠΡΟΪΟΝΤΩΝ ΣΕ ΑΛΛΟ ΚΡΑΤΟΣ ΜΕΛΟΣ[ΑΡΘΡΟ 48 ΤΟΥ ΚΑΝΟΝΙΣΜΟΥ (ΕΚ) αριθ. 1069/2009]
                           Στην περίπτωση κρεατοστεάλευρου και τετηγμένων λιπών:
                           Τα υλικά μεταποιήθηκαν σύμφωνα με την ακόλουθη μέθοδο (9):
                           Τα υλικά έχουν επισημανθεί με GTH.
                           Είδη καταγωγής (οι πληροφορίες πρέπει να αντιστοιχούν στην ένδειξη των ειδών στο έγγραφο DOCOM/CD (12)):
                           Στην περίπτωση ιχθυελαίου που προορίζεται για αποτοξίνωση, μέθοδος μεταποίησης:
                           Ο/Η υπογεγραμμένος/-η δηλώνω ότι τα παραπάνω στοιχεία είναι ακριβή.
                           [Υπογραφή: όνομα, ημερομηνία, στοιχεία επικοινωνίας: τηλέφωνο, φαξ (αν υπάρχει), ηλ. ταχυδρομείο]
                           Απόφαση της αρμόδια αρχής του κράτους μέλους προορισμού (10):
                           Η αποστολή του φορτίου:
                           απορρίπτεται.
                           γίνεται δεκτή.
                           γίνεται δεκτή με την επιφύλαξη της εφαρμογής αποστείρωσης υπό πίεση (μέθοδος 1) στα υλικά και επισήμανσης με GTH.
                           γίνεται δεκτή με την επιφύλαξη των ακόλουθων όρων για την αποστολή (2):
                           Η παρούσα έγκριση ισχύει μέχρι (11)
                           (Ημερομηνία, σφραγίδα και υπογραφή της αρμόδιας αρχής)
                           Σημειώσεις:
                           Συμπληρώστε το έγγραφο με ΚΕΦΑΛΑΙΑ γράμματα.
                           (1) Να συμπληρωθεί, εάν ο αποστολέας είναι διαφορετικός από τον αιτούντα.
                           (2) Να συμπληρωθεί κατά περίπτωση.
                           (3) Σε περίπτωση φορτίων χύδην με πολλαπλούς τόπους προορισμού, ο αιτών είναι υπεύθυνος για την υποβολή στην τοπική κτηνιατρική μονάδα (ΤΚΜ) όλων των στοιχείων των διαφόρων τόπων προορισμού. Το μέγεθος του πλαισίου μπορεί να επεκταθεί ώστε να περιλαμβάνει όλα τα απαιτούμενα δεδομένα. Ο αριθμός των πολλαπλών τόπων προορισμού υπόκειται στην απόφαση της αρμόδιας αρχής η οποία είναι υπεύθυνη για τον τόπο ή τους τόπους προορισμού.
                           (4) Να επιλεχθεί η κατάλληλη ένδειξη.
                           (5) Σε περίπτωση τροφών για ζώα συντροφιάς που παράγονται από υλικά της κατηγορίας 1 τα οποία εισάγονται από τρίτες χώρες, όπως αναφέρεται στο άρθρο 8 στοιχείο γ) του κανονισμού (ΕΚ) αριθ. 1069/2009.
                           (6) Να προσδιοριστεί σύμφωνα με το άρθρο 18 του κανονισμού (ΕΚ) αριθ. 1069/2009.
                           (7) Προσδιορίστε τις προβλεπόμενες χρήσεις, όπως για την παρασκευή γούνας, οργανικά λιπάσματα / βελτιωτικά εδάφους, ταρίχευση κ.λπ.
                           (8) Να προσδιοριστεί. Σε περίπτωση νεκρών ιπποειδών, να αναγραφεί ο αριθμός του πομποδέκτη (μικροτσίπ), εάν υπάρχει, ή ο μοναδικός ισόβιος αριθμός, όπως ορίζεται στο άρθρο 2 στοιχείο ιε) του κανονισμού (ΕΕ) 2015/262 της Επιτροπής, σύμφωνα με το έγγραφο αναγνώρισης.
                           (9) Να προσδιοριστεί μία από τις μεθόδους μεταποίησης που αναφέρονται στο παράρτημα IV κεφάλαιο III ή κεφάλαιο IV του κανονισμού (ΕΕ)αριθ. 142/2011.
                           (10) Για την αρμόδια αρχή: να επιλεχθεί η κατάλληλη ένδειξη.
                           (11) Να εισαχθεί η ημερομηνία λήξης της έγκρισης.
                           (12) DOCOM: εμπορικό έγγραφο σε μορφή TRACES / CD: εμπορικό έγγραφο
                        »
                  
               (1)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
            
               (2)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
            
               (3)  Κανονισμός (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, περί καθορισμού των απαιτήσεων για την υγιεινή των ζωοτροφών (ΕΕ L 35 της 8.2.2005, σ. 1).
            
               (4)  https://www.bic-code.org/identification-number/
            
               (5)  Απόφαση 2009/821/ΕΚ της Επιτροπής, της 28ης Σεπτεμβρίου 2009, για την κατάρτιση καταλόγου εγκεκριμένων συνοριακών σταθμών ελέγχου, τη θέσπιση ορισμένων κανόνων σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και τη θέσπιση των κτηνιατρικών μονάδων στο Traces (ΕΕ L 296 της 12.11.2009, σ. 1).